Comença el programa d’actes al voltant del 25 de Novembre
17 d’octubre 2017

El dijous 26 d’octubre comença el programa d’actes al voltant del «25 de Novembre, Dia Internacional contra la Violència de Gènere» organitzat per la regidoria d’Igualtat amb la col·laboració de les associacions de dones del municipi, així com d’altres entitats.  
  
A les 19.00 hores, al Centre Cívic del Port de Sagunt tindrà lloc la projecció i xarrada del documental “Él nunca me pegó”, un curt de 20 minuts on tres dones expliquen com han viscut i superat la violència psicològica sotmeses per les seues parelles.  
  
El documental és d’Irantzu Varela, periodista, coordinadora de Faktoria Lila i presentadora de “El Tornillo”, un espai feminista de la Tuerka TV i Faktoria Lila, per a l'aprenentatge, la creació i l'acció.  
  
La resta d’activitats programades es presentaran en roda de premsa el pròxim dilluns 23 d’octubre a les dependències municipals de l’Àrea d’Igualtat, on tindrà lloc també el lliurament del premi al cartell guanyador de la XIV edició del concurs de cartells amb motiu del “25 de Novembre, Dia Internacional contra la violència de gènere”.

![](/media/22nhx4sv/68-cartel-corto.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/comenca-el-programa-d-actes-al-voltant-del-25-de-novembre/ "Facebook")
*   [](http://twitter.com/share?url=https://aytosagunto.es/va/actualitat/comenca-el-programa-d-actes-al-voltant-del-25-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-el-programa-d-actes-al-voltant-del-25-de-novembre/ "Linked In")
*   [](mailto:?body=https://aytosagunto.es/va/actualitat/comenca-el-programa-d-actes-al-voltant-del-25-de-novembre/)